CELEX: 22002D0146
Language: el
Date: 2001-12-20 00:00:00
Title: 2002/146/ΕΚ: Απόφαση αριθ. 9/2001 της Επιτροπής των πρέσβεων ΑΚΕ-ΕΚ, της 20ής Δεκεμβρίου 2001, σχετικά με τη θέσπιση του εσωτερικού κανονισμού της επιτροπής συνεργασίας ΑΚΕ-ΕΚ για τη χρηματοδότηση της ανάπτυξης

Avis juridique important

|

22002D0146

2002/146/ΕΚ: Απόφαση αριθ. 9/2001 της Επιτροπής των πρέσβεων ΑΚΕ-ΕΚ, της 20ής Δεκεμβρίου 2001, σχετικά με τη θέσπιση του εσωτερικού κανονισμού της επιτροπής συνεργασίας ΑΚΕ-ΕΚ για τη χρηματοδότηση της ανάπτυξης  

Επίσημη Εφημερίδα αριθ. L 050 της 21/02/2002 σ. 0060 - 0061

Απόφαση αριθ. 9/2001 της Επιτροπής των πρέσβεων ΑΚΕ-ΕΚτης 20ής Δεκεμβρίου 2001σχετικά με τη θέσπιση του εσωτερικού κανονισμού της επιτροπής συνεργασίας ΑΚΕ-ΕΚ για τη χρηματοδότηση της ανάπτυξης(2002/146/ΕΚ)Η ΕΠΙΤΡΟΠΗ ΤΩΝ ΠΡΕΣΒΕΩΝ ΑΚΕ-ΕΚ,Έχοντας υπόψη τη συμφωνία εταιρικής σχέσης ΑΚΕ-ΕΚ που υπογράφηκε στις 23 Ιουνίου 2000 στο Κοτονού, μεταξύ των κρατών μελών της ομάδας των κρατών της Αφρικής, της Καραϊβικής και του Ειρηνικού, αφενός και της Ευρωπαϊκής Κοινότητας και των κρατών μελών της, αφετέρου, εφεξής καλούμενη "συμφωνία", και ιδίως το άρθρο 83 παράγραφος 1,Εκτιμώντας ότι, με την απόφαση αριθ. 1/2000 της 27ης Ιουλίου 2000, το Συμβούλιο Υπουργών ΑΚΕ-ΕΚ έθεσε σε πρόωρη εφαρμογή το μεγαλύτερο μέρος των διατάξεων της συμφωνίας,Έχοντας υπόψη την απόφαση του Συμβουλίου Υπουργών ΑΚΕ-ΕΚ της 11ης Μαΐου 2001 να μεταβιβάσει τις αρμοδιότητες στην Επιτροπή των Πρέσβεων ΑΚΕ-ΕΚ όσον αφορά τη θέσπιση του εσωτερικού κανονισμού της επιτροπής συνεργασίας ΑΚΕ-ΕΚ για τη χρηματοδότηση της ανάπτυξης που προβλέπεται στο άρθρο 83 παράγραφος 4 της συμφωνίας,ΑΠΟΦΑΣΙΖΕΙ:Άρθρο 1Σύνθεση της επιτροπής1. Η επιτροπή απαρτίζεται, αφενός, από μέλη του Συμβουλίου της Ευρωπαϊκής Ένωσης και από ένα μέλος της Επιτροπής των Ευρωπαϊκών Κοινοτήτων και, αφετέρου, επί ισότιμης βάσης, από Υπουργούς των κρατών ΑΚΕ.2. Τα μέρη ορίζουν κάθε έτος τους αντιπροσώπους τους στην επιτροπή και ανακοινώνουν την επιλογή τους στη γραμματεία της επιτροπής.3. Κάθε ένα από τα μέλη της επιτροπής ορίζει τον εντολοδόχο του. Ενημερώνει σχετικά τη γραμματεία της επιτροπής.4. Ο πρόεδρος της επιτροπής των πρέσβεων ΑΚΕ και ο πρόεδρος της Επιτροπής των Μόνιμων Αντιπροσώπων παρευρίσκεται στις συνεδριάσεις της επιτροπής.5. Ο αντιπρόσωπος του κέντρου για την ανάπτυξη των επιχειρήσεων και του τεχνικού κέντρου γεωργικής και αγροτικής συνεργασίας παρευρίσκονται στις συσκέψεις της επιτροπής για τα θέματα που τους αφορούν.6. Ένας αντιπρόσωπος της Ευρωπαϊκής Τράπεζας Επενδύσεων παρευρίσκεται στις συνεδριάσεις της επιτροπής.7. Τα μέλη της επιτροπής καθώς και οι εντολοδόχοι τους δύνανται να επικουρούνται από συμβούλους.Άρθρο 2Προεδρία της ΕπιτροπήςΗ προεδρία της επιτροπής ασκείται εκ περιτροπής, για διάστημα έξι μηνών, από την 1η Απριλίου έως την 30ή Σεπτεμβρίου από τα κράτη ΑΚΕ και από την 1η Οκτωβρίου έως την 31η Μαρτίου από την Κοινότητα. Η προεδρία από την πλευρά της Κοινότητας ασκείται εκ περιτροπής από ένα μέλος του Συμβουλίου της Ευρωπαϊκής Ένωσης σε στενή συνεργασία με την Επιτροπή των Ευρωπαϊκών Κοινοτήτων.Άρθρο 3Λεπτομέρειες των συνεδριάσεων1. Η επιτροπή συνέρχεται κάθε τρίμηνο, τουλάχιστον μια φορά ετησίως σε υπουργικό επίπεδο, κατ' αρχήν με την ευκαιρία της συνόδου του Συμβουλίου Υπουργών ΑΚΕ-ΕΚ.2. Άλλες συνεδριάσεις υπουργικού επιπέδου διεξάγονται μετά από αίτημα ενός εκ των μερών, σε τόπο που συμφωνείται και από τα δύο μέρη.3. Οι συνεδριάσεις σε επίπεδο εντολοδόχων διεξάγονται στους συνήθεις τόπους των συνόδων του Συμβουλίου της Ευρωπαϊκής Ένωσης, στη Γενική Γραμματεία ΑΚΕ ή σε άλλους τόπους που συμφωνούνται από την επιτροπή.4. Κάθε μέλος της επιτροπής που αδυνατεί να παρίσταται σε συνεδρίαση μπορεί να ορίζει αντιπρόσωπό του. Ο αντιπρόσωπος ασκεί όλα τα δικαιώματα του εν λόγω μέλους.5. Η επιτροπή συγκαλείται από τον πρόεδρό της, είτε με δική του πρωτοβουλία είτε μετά από αίτηση των κρατών ΑΚΕ ή της Κοινότητας.6. Τρεις εβδομάδες τουλάχιστον πριν από την προβλεπόμενη ημερομηνία της συνεδρίασης, η γραμματεία της επιτροπής διαβιβάζει στα μέλη της επιτροπής ένα σχέδιο ημερήσιας διάταξης στο οποίο επισυνάπτονται τα απαραίτητα έγγραφα τεκμηρίωσης.7. Η ημερήσια διάταξη εγκρίνεται από την επιτροπή στην αρχή κάθε συνεδρίασης. Σε επείγουσες περιπτώσεις η επιτροπή δύναται, μετά από αίτηση των αντιπροσώπων των κρατών ΑΚΕ ή της Κοινότητας, να αποφασίσει την εγγραφή στην ημερήσια διάταξη σημείων για τα οποία δεν έχουν τηρηθεί οι προθεσμίες που καθορίζονται στη παράγραφο 6.8. Εκτός αντίθετης απόφασης, οι συνεδριάσεις της επιτροπής δεν είναι δημόσιες.Άρθρο 4Αρμοδιότητες1. Η επιτροπή ασκεί τις αρμοδιότητες που της ανατίθενται δυνάμει των σχετικών άρθρων της συμφωνίας.2. Η επιτροπή καταρτίζει κάθε έτος το πρόγραμμα εργασίας της και υποβάλλει έκθεση στο Συμβούλιο για την εκτέλεσή του.Άρθρο 5Συσκέψεις1. Η επιτροπή αποφασίζει με κοινή συμφωνία της Κοινότητας, αφενός, και των κρατών ΑΚΕ, αφετέρου.2. Οι συσκέψεις της επιτροπής είναι έγκυρες μόνον όταν συμμετέχει το ήμισυ τουλάχιστον των μελών του Συμβουλίου της Ευρωπαϊκής Ένωσης, ένας αντιπρόσωπος της Επιτροπής και το ήμισυ τουλάχιστον των μελών των κρατών ΑΚΕ.3. Με την επιφύλαξη άλλων εφαρμοζόμενων διατάξεων, οι συσκέψεις της επιτροπής καλύπτονται από το επαγγελματικό απόρρητο.Άρθρο 6Τεχνική ομάδα εργασίας1. Συστήνεται ομάδα εργασίας επιφορτισμένη με την προετοιμασία των εργασιών τεχνικής φύσης και τη σύνταξη όλων των εγγράφων που πρέπει να υποβληθούν κατά τις συνεδριάσεις της επιτροπής.2. Η ομάδα εργασίας απαρτίζεται, από έναν αντιπρόσωπο του προέδρου της επιτροπής, καθώς και του μέρους που δεν ασκεί την προεδρία, της Επιτροπής των Ευρωπαϊκών Κοινοτήτων καθώς και της γραμματείας της επιτροπής. Ένας αντιπρόσωπος της Ευρωπαϊκής Τράπεζας Επενδύσεων παρευρίσκεται, ενδεχομένως, στις εργασίες της ομάδας. Ο πρόεδρος δύναται να επικουρείται από άλλα μέλη της επιτροπής καθώς και από αντιπροσώπους του Κέντρου για την ανάπτυξη των επιχειρήσεων και του τεχνικού κέντρου γεωργικής και αγροτικής συνεργασίας.3. Η ομάδα εργασίας συνέρχεται τακτικά προκειμένου να ολοκληρώσει το έργο που της αναθέτει η επιτροπή.Άρθρο 7Γραμματεία1. Τα καθήκοντα της γραμματείας της επιτροπής διεκπεραιώνονται από τη γραμματεία του Συμβουλίου ΑΚΕ-ΕΚ.2. Για κάθε συνεδρίαση καταρτίζονται πρακτικά στα οποία σημειώνονται ιδίως οι αποφάσεις της επιτροπής.3. Μετά από κάθε συνεδρίαση της επιτροπής, τα πρακτικά της συνεδρίασης διαβιβάζονται στα μέλη της επιτροπής εντός των τριών εβδομάδων που έπονται της συνεδρίασης. Τα πρακτικά κάθε συνεδρίασης υποβάλλονται προς έγκριση κατά την έναρξη της επόμενης συνεδρίασης.Βρυξέλλες, 20 Δεκεμβρίου 2001.Για το Συμβούλιο Υπουργών ΑΚΕ-ΕΚαπό την Επιτροπή των Πρέσβεων ΑΚΕ-ΕΚΟ ΠρόεδροςF. van Daele